Diari Oficial de la Generalitat Valenciana


Sumari del DOGV 5846, del 10-09-2008 (2008/10575)

RESOLUCIÓ de 8 de setembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Justícia i Administracions Públiques i l'Observatori Internacional de Justícia Juvenil per al foment d'activitats d'estudi i divulgació en l'àmbit de la justícia juvenil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10520


Data del document
:   08-09-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * sistema judicial
    * accés a la justícia
    * dret a la justícia
    * jove
    * administració regional
    * cooperació administrativa

RESOLUCIÓ de 8 de setembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Justícia i Administracions Públiques i l'Observatori Internacional de Justícia Juvenil per al foment d'activitats d'estudi i divulgació en l'àmbit de la justícia juvenil. [2008/10495]  
La Conselleria de Justícia i Administracions Públiques i l'Observatori Internacional de Justícia Juvenil han subscrit, després de la tramitació prèvia reglamentària, el 3 de setembre de 2008, el conveni marc de col·laboració per al foment d'activitats d'estudi i divulgació en l'àmbit de la justícia juvenil.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1087/2008, i que figura com a annex d'esta resolució.  
Valencia, 8 de setembre de 2008.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la Conselleria de Justícia i Administracions Públiques de la Generalitat i l'Observatori Internacional de Justícia Juvenil per al foment d'activitats d'estudi i divulgació en l'àmbit de la justícia juvenil  
València, 3 de setembre de 2008  
Reunits  
D'una banda, Fernando de Rosa Torner, conseller de Justícia i Administracions Públiques, en nom i representació de la Generalitat, autoritzat per a la subscripció d'este Conveni Marc per Acord del Consell de data 18 de juliol de 2008.  
I, de l'altra, Cédric Jean Daniel Foussard, amb passaport 07AD874082, en nom i representació de la Fondation Observatoire International de Justice Juvénile (d'ara en d'avant Observatori Internacional de Justícia Juvenil), número d'empresa BE 5338.922.408 i adreça social a 50 Rue Mercelis 1050 Ixelles (Brussel·les, Bèlgica).   
Les parts en la representació que ostenten i reconeixent-se mútuament la capacitat per a convindre i obligar-se en els termes del present conveni,  
Exposen  
Primer. A la Conselleria de Justícia i Administracions Públiques, a través de la Direcció General de Justícia i Menor, li correspon l'exercici de les competències que en matèria de reeducació de menors estan atribuïdes a les Comunitats Autònomes en la Llei Orgànica 5/2000, de 12 de gener, reguladora de la Responsabilitat Penal dels Menors, d'acord amb el que disposa la Llei 7/1994, de 5 de desembre, de la Generalitat Valenciana, de la Infància.  
Estes competències són exercides per la Conselleria de Justícia i Administracions Públiques, en virtut del que establix el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
Segon. Que l'Observatori Internacional de Justícia Juvenil té com a objecte aportar una visió internacional i interdisciplinari de la justícia juvenil, a fi de crear un esdevenidor per als menors i jóvens del món sencer que coneixen situacions d'exclusió l'origen del qual residix en la vulneració de la llei. Oferix un servici internacional permanent que servix de lloc de trobada, treball i reflexió per als professionals exercents en els àmbits del dret, la psicologia, medicina, sociologia, pedagogia, criminologia i educació, etc. A més, aporta estratègies eficaces que estimulen el desplegament internacional de polítiques, legislacions i mètodes d'intervenció apropiats en el context d'una justícia juvenil global i sense fronteres.  
Tercer. Coincidint tant la Conselleria de Justícia i Administracions Públiques, com l'Observatori Internacional de Justícia Juvenil en l'interés per l'estudi i reflexió en l'àmbit de la justícia juvenil, ambdues parts decidixen formalitzar el present conveni marc, el qual es regirà per les següents  
Clàusules  
Primera. Objecte  
L'objecte del present conveni és establir les vies de col·laboració entre la Conselleria de Justícia i Administracions Públiques, a través de la Direcció General de Justícia i Menor, i l'Observatori Internacional de Justícia Juvenil, per al foment d'activitats d'estudi i divulgació en l'àmbit de la justícia juvenil, mitjançant el desplegament de les línies d'actuació següents:  
- La creació d'un espai de trobada entre professionals, institucions, experts i administracions de diferents països en l'àmbit de la justícia juvenil.  
- La promoció, realització i difusió de treballs d'investigació.  
- La divulgació i difusió d'experiències, treballs i material provinents d'iniciatives de l'Observatori Internacional de Justícia Juvenil o obtinguts per altres, organitzant congressos, cursos, seminaris, cicles de conferències, etc.  
Segona. Desplegament  
El present conveni es desplegarà mitjançant l'establiment d'acords específics, en forma d'addendes, sobre les diverses activitats o projectes que en cada cas puguen realitzar-se entre la Direcció General de Justícia i Menor i l'Observatori Internacional de Justícia Juvenil, en les quals es concretaran els recursos materials i humans, així com els aspectes tècnics, jurídics i econòmics referents a l'actuació que es pretén dur a terme.  
Tercera. Col·laboracions  
Quan ambdues parts ho consideren convenient, els acords específics de col·laboració podran incloure la participació d'altres entitats públiques o privades, o persones físiques en els termes i condicions que s'establisquen.  
Quarta. Vigència  
El present conveni tindrà una vigència indefinida. No obstant això, qualsevol de les parts firmants podrà donar-ho per acabat preavisant a l'altra amb quinze dies naturals d'antelació; però es mantindran els acords específics sobre projectes o activitats que puguen estar en marxa, la vigència i causes de finalització dels quals es fixaran en els respectius acords.  
Els acords específics tindran la duració que s'especifique en cada un d'ells, d'acord amb la temporalitat dels projectes o activitats que pretenguen dur a terme.  
Cinquena. Comissió de Seguiment  
Es constituirà una Comissió de Seguiment formada per un representant de la Direcció General de Justícia i Menor i un altre de l'Observatori Internacional de Justícia Juvenil.   
Esta Comissió serà l'encarregada de l'estudi i proposta dels projectes i activitats a desplegar, per a la seua aprovació pels òrgans de decisió que corresponga.  
La Comissió podrà en qualsevol moment proposar a ambdues parts la modificació de les estipulacions del present conveni així com la supressió o addició de qualsevol altra que crega oportuna.  
Sisena. Jurisdicció  
El present conveni té naturalesa juridicoadministrativa, corresponent a l'orde jurisdiccional contenciós administratiu el coneixement de les qüestions litigioses que pogueren sorgir en la seua interpretació i compliment.  
De conformitat amb el susdit, en exercici de les atribucions que són titulars els firmants, i obligant per això a les institucions representades, subscriuen el present conveni marc de col·laboració.  
El conseller de Justícia i Administracions Públiques: Fernando de Rosa Torner.  
El director de l'Observatori Internacional de Justícia Juvenil: Cédric Jean Daniel Foussard.